Districtus autonomus Chanty-Mansiensis

Districtus autonomus Chanty-MansiensisVide de nominibus linguarum: lingua Chantyensis, lingua Mansiensis. Cf. distr. aut. Chanty-Mansi, — , pleniter ab anno 2003 Districtus autonomus Chanty-Mansiensis – Iugra (Russice Ханты-Мансийский автономный округ — Югра) est subiectum Foederationis Russicae, ad eius regionem Tumenensem et districtum foederalem Sibericum pertinens, urbem capitalem habens Iyrcopolim. Die 10 Decembris anno 1930 ut districtus nationalis Ostiaco-VogulicusRussice Остяко-Вогульский национальный округ, Ostjako-Vogul'skij nacional'nyj okrug. formatus est,  postea ad annum 2003 districtus autonomus Chanty-Mansiensis nuncupabatur.

In Iugra regione historica situs est. Nunc Iugra regio maximi valoris petrolei extrahendi estПриродные богатства (in situ administrationis Iugrae) .

Situs et geographia

Aream 534,8 chm2Общие сведения (in situ administrationis Iugrae) . habet. Cum districtu autonomo Iamalo-Nenetico, re publica Komi, territorio Crasnoiarensi et cum regionibus Tumenensi, Tomensi, Sverdloviensi conterminus est. 

Obius (cum accolis Sosva Septentrionali et Wacho et Iugane et Casimo) et Irtis (cum Conda accola) flumina districtus maxima sunt; Nadymus flumen in districtu oritur.

Taiga et paludes districtum operiunt; solum in parte septentrionali in confinio cum districtu Iamalo-Nenetico Uvaly Sibirici elevatio haud alta pelves fluminum dividit.

Populus et urbes

1520 milia incolarum (anno 2009) districtus habet. Secundum data census anni 2002, gentes plurimae Iugrae sunt Russi (66,1%), Ucraini (8,6%), Tartari (7,5%) et Baskiri (2,5%)Национальный состав населения (in situ administrationis Iugrae) .. Circa 1,5% sunt gentes indigenae: OstiaciPallasii Zoographia rosso-asiatica, tomus I., p. 390; vel Ostjaki, — , Elaboratior grammatica Hungarica, pp. 268-271. (ipso vulgo Chanty vocantur), VoguliElaboratior grammatica Hungarica, ibidem. (Mansi) atque SamoiediZoographia rosso-asiatica, tomus I., p. 276. (Neneti). 

Iyrcopolis est districtus caput; Surgutum, Nižnevartovsk, Neftejugansk urbes magnae, 91,5 % incolarum Iugrae urbes incoluntНаселение (in situ administrationis Iugrae) .. Beresova colonia vetus. 

Notae

Nexus externi

!
Categoria:Constituta 1930
Categoria:Regio Tumenensis